stanford-oval/wikipedia huggingface dataset:
โมจิไอศกรีม
ประวัติ

ไดฟูกุและมันจูของญี่ปุ่นเป็นต้นกำเนิดของโมจิไอศกรีมต่าง ๆ โดยทั่วไปยัดไส้ถั่วแดงอาซูกิ เนื่องจากอุณหภูมิและความเข้ากันได้ระหว่างโมจิและไอศกรีม ส่วนประกอบทั้งสองจึงต้องมีการปรับเปลี่ยน เพื่อให้ได้ความหนืดที่เหมาะสมซึ่งจะสามารถคงรูปได้โดยไม่ขึ้นกับการเปลี่ยนแปลงของอุณหภูมิ
ของหวานรูปแบบก่อนหน้า เดิมผลิตโดยล็อตเต้ ในชื่อ ยูกิมิไดฟูกุ ในปี ค.ศ. 1981 เริ่มแรกบริษัทผลิตโดยใช้แป้งข้าวเจ้าแทนข้าวเหนียว และใช้นมข้าวแทนไอศกรีมจริง
ฟรานเชส ฮาชิโมโตะ อดีตประธานและกรรมการผู้จัดการของบริษัทมิกายาวะ ได้รับการยกย่องว่าเป็นผู้คิดค้นโมจิไอศกรีม โจเอล ฟรีดแมน สามีของฮาชิโมโตะเกิดความคิดในการนำไอศกรีมลูกกลมเล็ก ๆ มาห่อด้วยโมจิแบบญี่ปุ่นดั้งเดิม ฮาชิโมโตะนำความคิดของสามีมาต่อยอด คิดค้นขนมหวานลูกผสมที่ปัจจุบันเป็นที่นิยมในสหรัฐอเมริกาและที่อื่น ๆ ฮาชิโมโตะเสนอโมจิไอศกรีมเจ็ดรสชาติในสายผลิตภัณฑ์โมจิ
บริษัทมิกาวายะเริ่มผลิตโมจิไอศกรีมในสหรัฐอเมริกาในปี ค.ศ. 1993 การวิจัยและพัฒนาใช้เวลามากกว่าทศวรรษเพื่อพัฒนาเป็นรูปแบบผลิตจำนวนมากที่ใช้กันในปัจจุบัน เนื่องจากการปฏิกิริยาที่ซับซ้อนของส่วนผสม มีการลองผิดลองถูกเพื่อดึงแป้งโมจิที่ละเอียดอ่อนคลุมบนไอศกรีมได้สำเร็จโดยไม่ทิ้งรอยเหนอะ ฟรีดแมนอธิบายว่าเพื่อดำเนินการผลิตไอศกรีม ผู้เชี่ยวชาญตั้งแต่ด้านการก่อสร้างไปจนถึงด้านจุลชีววิทยาได้ถูกเชิญมาเพื่อทำสร้างอาคารการผลิตที่ทันสมัยอย่างสมบูรณ์แบบ
บริษัทมิยากาวะเปิดตัวโมจิไอศกรีมในฮาวายในปี ค.ศ. 1994 ขนมแช่แข็งได้รับความนิยมอย่างมาก โดยครองส่วนแบ่งร้อยละ 15 ของตลาดขนมแช่แข็งใหม่ในช่วงสี่เดือนแรก
โมจิไอศกรีมได้รับความนิยมอย่างมากในสหราชอาณาจักรหลังจากกระแสไวรัล ติ๊กต็อกซึ่งเริ่มขึ้นในเดือนมกราคม ค.ศ. 2021 กระแสของ 'Looking for Little Moons in Big Tesco' (ตามหาลิตเติลมูนในบิกเทสโก้) กลายเป็นที่ฮือฮา โดยได้รับยอดชม 341.8 ล้านครั้ง และยอดขายเฉพาะในเครือเทสโก้พุ่งสูงถึงร้อยละ 1,400
ดูเพิ่ม

ครีมพัฟ
แหล่งข้อมูลอื่น

เว็บไซต์ทางการของมิยากาวะ
เว็บไซต์ทางการของล็อตเต้ (ภาษาญี่ปุ่น)
The joy of mochi — June 14, 2006 Honolulu Weekly article, featuring Bubbies Homemade Ice Cream of Honolulu
Maeda-en Mochi Ice Cream site
Mochi Ice Cream You Can Make at Home ที่ยูทูบ
เว็บไซต์ทางการของลิตเติลมูนส์
ประเทศไทยใน พ.ศ. 2457

เหตุการณ์ที่เกิดขึ้นใน พ.ศ. 2457 (ค.ศ. 1914) ในประเทศไทย เป็นปีที่ 133 แห่งกรุงรัตนโกสินทร์ และเป็นปีที่ 5 ในรัชสมัยของพระบาทสมเด็จพระมงกุฎเกล้าเจ้าอยู่หัว และนับเป็นปี พ.ศ. 2456 (1 มกราคม - 31 มีนาคม) และ 2457 (1 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: พระบาทสมเด็จพระมงกุฎเกล้าเจ้าอยู่หัว
อธิบดีศาลฎีกา: พระเจ้าบรมวงศ์เธอ กรมหลวงสวัสดิวัดนวิศิษฎ์
นครเชียงใหม่: เจ้าแก้วนวรัฐ
นครลำปาง: เจ้าบุญวาทย์วงษ์มานิต
นครลำพูน: เจ้าจักรคำขจรศักดิ์
เหตุการณ์

1 มกราคม – พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้ตั้งเนติบัณฑิตยสภา
23 กุมภาพันธ์ - สร้างสนามบินดอนเมืองเสร็จสมบูรณ์
27 มีนาคม – ท่าอากาศยานกรุงเทพ เปิดให้บริการเป็นครั้งแรก
1 เมษายน – พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้ตั้งกรมสถิติพยากรณ์ อยู่ภายใต้กระทรวงการคลังมหาสมบัติ โดยมีกรมหมื่นพิทยาลงกรณ์ ทรงดำรงตำแหน่งอธิบดี
30 พฤษภาคม – พระบาทสมเด็จพระมงกุฎเกล้าเจ้าอยู่หัว ทรงไขกุญแจเปิดโรงพยาบาลจุฬาลงกรณ์ ถือเป็นวันเริ่มดำเนินกิจการของโรงพยาบาลจุฬาลงกรณ์ สภากาชาดไทย อย่างเป็นทางการ
30 กันยายน – พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้เปลี่ยนนามกรมคลองมาเป็นกรมทดน้ำ โดยอยู่ในสังกัดกระทรวงเกษตราธิการ เพื่อดำเนินงานด้านชลประทาน
เหตุการณ์ > ไม่ทราบวัน

พระบาทสมเด็จพระมงกุฎเกล้าเจ้าอยู่หัว เสด็จโดยเรือพระที่นั่งมหาจักรี เพื่อทอดพระเนตรการซ้อมรบของราชนาวี ทรงสังเกตเห็นท้องที่ตำบลสัตหีบ จังหวัดชลบุรี เหมาะจะเป็นฐานทัพเรือ ทำให้เกิดฐานทัพเรือสัตหีบในวันที่ 23 ธันวาคม พ.ศ. 2465
พระบาทสมเด็จพระมงกุฎเกล้าเจ้าอยู่หัว โปรดเกล้า ฯ ให้ยกเลิกกฎอัยการศึก พ.ศ. 2450 และประกาศใช้พระราชบัญญัติ กฎอัยการศึก พ.ศ. 2457
โรงพยาบาลจุฬาลงกรณ์เปิดทำการ หลังจากเริ่มก่อสร้างในปี พ.ศ. 2454 โดยใช้ทุนทรัพย์ส่วนพระองค์ของพระบาทสมเด็จพระมงกุฎเกล้าเจ้าอยู่หัว สมทบกับเงินช่วยเหลือจากสภาอุณาโลมแดง
นายชิต บุรทัต ประพันธ์ สามัคคีเภทคำฉันท์
ผู้เกิด > มกราคม

14 มกราคม
ไสว มาลยเวช (ไพศาล มาลาพันธ์) นักเขียน (เสียชีวิต พ.ศ. 2551)
จงกล กิตติขจร คู่สมรสอดีตนายกรัฐมนตรีไทย (อนิจกรรม พ.ศ. 2555)
18 มกราคม – ทองดี อิสราชีวิน อดีตสมาชิกสภาผู้แทนราษฎรจังหวัดเชียงใหม่ (ถึงแก่กรรม พ.ศ. 2518)
ผู้เกิด > กุมภาพันธ์

4 กุมภาพันธ์ – มนัส โอภากุล นักประวัติศาสตร์ (เสียชีวิต พ.ศ. 2554)
ผู้เกิด > มีนาคม

8 มีนาคม – ชิต เวชประสิทธิ์ อดีตรัฐมนตรี (อนิจกรรม พ.ศ. 2536)
23 มีนาคม – หม่อมเจ้าอาชวดิศ ดิศกุล พระอนุวงศ์ (สิ้นชีพิตักษัย พ.ศ. 2518)
25 มีนาคม – กฤษณ์ สีวะรา รัฐมนตรีว่าการกระทรวงกลาโหมคนที่ 17 (อนิจกรรม พ.ศ. 2519)
ผู้เกิด > เมษายน

1 เมษายน – สวง ทรัพย์สำรวย (ล้อต๊อก) ศิลปินแห่งชาติ (ถึงแก่กรรม พ.ศ. 2545)
5 เมษายน – ประสิทธิ์ จุลละเกศ อดีตรองประธานสภาผู้แทนราษฎร (อนิจกรรม พ.ศ. 2524)
12 เมษายน – หม่อมเจ้าอุษารดี สวัสดิวัตน์ พระอนุวงศ์ (สิ้นชีพิตักษัย พ.ศ. 2550)
ผู้เกิด > พฤษภาคม

5 พฤษภาคม – สมัย เมษะมาน ผู้ก่อตั้งโรงเรียนสำนักดาบพุทไธสวรรย์ (เสียชีวิต พ.ศ. 2541)
9 พฤษภาคม – ถนัด คอมันตร์ รองนายกรัฐมนตรีคนที่ 29 (อสัญกรรม พ.ศ. 2559)
ผู้เกิด > มิถุนายน

3 มิถุนายน – รักษ ปันยารชุน รัฐมนตรีช่วยว่าการกระทรวงการต่างประเทศคนที่ 7 (อนิจกรรม พ.ศ. 2550)
8 มิถุนายน – เกษมเสาวภา ซัคกาเรีย (หม่อมเจ้าเกษมเสาวภา เกษมศรี) อดีตพระอนุวงศ์ (สิ้นชีพิตักษัย พ.ศ. 2545)
21 มิถุนายน – ชาญ อังศุโชติ รัฐมนตรีประจำสำนักนายกรัฐมนตรีคนที่ 27 (อนิจกรรม พ.ศ. 2544)
ผู้เกิด > กรกฎาคม

11 กรกฎาคม
แสน ธรรมยศ นักปรัชญา (เสียชีวิต พ.ศ. 2495)
เจ้าพัฒนา ณ ลำพูน พระราชวงศ์ลำพูน (พิราลัย พ.ศ. 2512)
12 กรกฎาคม – ไสล ไกรเลิศ นักไวโอลิน (เสียชีวิต พ.ศ. 2529)
15 กรกฎาคม
พระวรวงศ์เธอ พระองค์เจ้าพีรพงศ์ภาณุเดช นักกีฬาแข่งรถ (สิ้นพระชนม์ พ.ศ. 2528)
สุภา ศิริมานนท์ (จิตติน ธรรมชาติ) นักเขียน (เสียชีวิต พ.ศ. 2529)
17 กรกฎาคม – ประหยัด ศ. นาคะนาท อดีตสมาชิกสภานิติบัญญัติแห่งชาติ (ถึงแก่กรรม พ.ศ. 2545)
ผู้เกิด > สิงหาคม

1 สิงหาคม – แผน สิริเวชชะพันธ์ รัฐมนตรีช่วยว่าการกระทรวงมหาดไทยคนที่ 35 (อนิจกรรม พ.ศ. 2525)
8 สิงหาคม – ทวี จุลละทรัพย์ รองนายกรัฐมนตรีคนที่ 21 (อสัญกรรม พ.ศ. 2539)
15 สิงหาคม – เฉลิมเกียรติ วัฒนางกูร รัฐมนตรีช่วยว่าการกระทรวงเกษตรคนที่ 16 (อสัญกรรม พ.ศ. 2503)
29 สิงหาคม
เล็ก แนวมาลี รองนายกรัฐมนตรีคนที่ 28 (อนิจกรรม พ.ศ. 2536)
หะริน หงสกุล ประธานรัฐสภาคนที่ 17 (อสัญกรรม พ.ศ. 2551)
30 สิงหาคม – กันยา เทียนสว่าง นางสาวสยาม พ.ศ. 2477 (เสียชีวิต พ.ศ. 2503)
ผู้เกิด > กันยายน

8 กันยายน – เนื่อง แฝงสีคำ ศิลปินแห่งชาติ (ถึงแก่กรรม พ.ศ. 2558)
ผู้เกิด > ตุลาคม

1 ตุลาคม – ประนอม รัชตพันธุ อดีตกรรมการสโมสรอาสากาชาด (อนิจกรรม พ.ศ. 2557)
9 ตุลาคม – ธวัชชัย นามวงศ์พรหม อดีตสมาชิกสภาผู้แทนราษฎรจังหวัดเชียงใหม่ (ถึงแก่กรรม พ.ศ. 2535)
11 ตุลาคม
ชูสง่า ฤทธิประศาสน์ รัฐมนตรีช่วยว่าการกระทรวงมหาดไทยคนที่ 34 (อนิจกรรม พ.ศ. 2537)
หม่อมเจ้าดวงทิพโชติแจ้งหล้า อาภากร พระอนุวงศ์ (สิ้นชีพิตักษัย พ.ศ. 2542)
20 ตุลาคม – ชำนาญ ยุวบูรณ์ นายกเทศมนตรีนครกรุงเทพคนที่ 1 (อนิจกรรม พ.ศ. 2558)
30 ตุลาคม – จำกัด พลางกูร เลขาธิการเสรีไทยสายในประเทศ (เสียชีวิต พ.ศ. 2486)
ผู้เกิด > พฤศจิกายน

6 พฤศจิกายน – พระธรรมวงศาจารย์ (สุข สุขโณ) อดีตเจ้าคณะจังหวัดกาฬสินธุ์ (มรณภาพ พ.ศ. 2554)
10 พฤศจิกายน – หม่อมราชวงศ์แหลมฉาน หัสดินทร คณบดีคณะสถาปัตยกรรมศาสตร์ จุฬาลงกรณ์มหาวิทยาลัยคนที่ 3 (อนิจกรรม พ.ศ. 2525)
24 พฤศจิกายน – กัลย์ อิศรเสนา ณ อยุธยา เลขาธิการพระราชวังคนที่ 3 (อสัญกรรม พ.ศ. 2539)
26 พฤศจิกายน – พจน์ เภกะนันทน์ อธิบดีกรมตำรวจคนที่ 19 (อนิจกรรม พ.ศ. 2536)
ผู้เกิด > ธันวาคม

3 ธันวาคม – หม่อมเจ้าเพลารถ จิตรพงศ์ พระอนุวงศ์ (สิ้นชีพิตักษัย พ.ศ. 2537)
12 ธันวาคม – ชื่น ระวิวรรณ รัฐมนตรีช่วยว่าการกระทรวงเกษตรคนที่ 18 (อนิจกรรม พ.ศ. 2537)
20 ธันวาคม – หม่อมราชวงศ์เทพฤทธิ์ เทวกุล อดีตสมาชิกสภานิติบัญญัติแห่งชาติ (อนิจกรรม พ.ศ. 2527)
23 ธันวาคม – เสมอ กัณฑาธัญ รัฐมนตรีช่วยว่าการกระทรวงอุตสาหกรรมคนที่ 6 (อนิจกรรม พ.ศ. 2520)
28 ธันวาคม – หม่อมหลวงพวงร้อย อภัยวงศ์ ศิลปินแห่งชาติ (อนิจกรรม พ.ศ. 2543)
ผู้เกิด > ไม่ทราบวัน

แพน ทิพโยสถ (แพน เรืองนนท์; เจ้าจอมสีสุวัตถิ์ อำไพพงศ์) อดีตพระสนมในพระมหากษัตริย์กัมพูชา (อนิจกรรม พ.ศ. 2522)
จินตา บุณยอาคม ประธานศาลฎีกาคนที่ 18 (อสัญกรรม พ.ศ. 2530)
อรุณ สรเทศน์ รัฐมนตรีว่าการกระทรวงอุตสาหกรรมคนที่ 18 (อนิจกรรม พ.ศ. 2537)
ศวร เภรีวงษ์ (เสือมเหศวร) อดีตจอมโจร (เสียชีวิต พ.ศ. 2557)
ผู้เสียชีวิต > มกราคม

7 มกราคม – พระพุทธวิริยากร (จิตร ฉนฺโน) เจ้าอาวาสวัดสัตตนารถปริวัตร (เกิด พ.ศ. 2390)
ผู้เสียชีวิต > กุมภาพันธ์

4 กุมภาพันธ์ – พระเจ้าบรมวงศ์เธอ กรมหลวงนครไชยศรีสุรเดช เสนาบดีกระทรวงกลาโหมคนที่ 15 (ประสูติ พ.ศ. 2419)
15 กุมภาพันธ์ – พระวรวงศ์เธอ พระองค์เจ้าบงกช พระอนุวงศ์ (ประสูติ พ.ศ. 2384)
ผู้เสียชีวิต > มีนาคม

20 มีนาคม – เจ้าอุตรการโกศล (ศุขเกษม ณ เชียงใหม่) กรมการพิเศษเมืองนครเชียงใหม่ (ประสูติ พ.ศ. 2423)
ผู้เสียชีวิต > มิถุนายน

20 มิถุนายน – พระยาสุรเสนา (กลิ่น แสง-ชูโต) สมุหราชองครักษ์คนที่ 2 (เกิด พ.ศ. 2407)
22 มิถุนายน – พระสัมพันธวงศ์เธอ พระองค์เจ้าพรรณราย พระมเหสีในรัชกาลที่ 4 (ประสูติ พ.ศ. 2381)
ผู้เสียชีวิต > กันยายน

16 กันยายน – พระวรวงศ์เธอ พระองค์เจ้าปรีดา อดีตผู้บังคับการกรมช่างกระจก (ประสูติ พ.ศ. 2378)
ผู้เสียชีวิต > ตุลาคม

9 ตุลาคม – พระพุฒาจารย์ (มา อินฺทสโร) เจ้าคณะอรัญวาสี (เกิด พ.ศ. 2380)
ผู้เสียชีวิต > ธันวาคม

14 ธันวาคม – พระยาราชสงคราม (กร หงสกุล) อดีตเจ้ากรมยุทธโยธา (เกิด พ.ศ. 2406)
ผู้เสียชีวิต > ไม่ทราบวัน

เทียน โปรเทียรณ์ (เทียนวรรณ; ต.ว.ส. วัณณาโภ) นักวารสารศาสตร์ (เกิด พ.ศ. 2385)
คอนเวอร์เจนซ์เลิฟวัน

| คอนเวอร์เจนซ์เลิฟวัน> สตูดิโออัลบั้มโดยอเล็กซานเดอร์ เรนเดลล์‎, คีรติ มหาพฤกษ์พงศ์, ฮาเวิร์ด หวัง และ หม่อมราชวงศ์แม้นนฤมาส ยุคล |
| --- | --- |
วางตลาด: 20 ตุลาคม พ.ศ. 2552
แนวเพลง: ป็อป อาร์แอนด์บี ฮิปฮอป
ค่ายเพลง: ไอมิวสิก
:  
คอนเวอร์เจนซ์เลิฟวัน (อังกฤษ: Convergence Love I) เป็นผลงานอัลบั้มเพลงในสังกัดไอมิวสิก ออกวางขายวันที่ 20 ตุลาคม พ.ศ. 2552 มีศิลปินที่มาร้องเพลงคือ อเล็กซานเดอร์ เรนเดลล์‎, คีรติ มหาพฤกษ์พงศ์, ฮาเวิร์ด หวัง และ หม่อมราชวงศ์แม้นนฤมาส ยุคล มีผู้อำนวยการสร้างคือรับเบอร์ดั๊ก ศิลปินทั้ง 4 คนของอัลบั้มนี้ ได้มาจากที่ค่ายได้ทำแบบสำรวจกับคนรุ่นใหม่ถามว่า อยากเห็นใครมาร้องเพลงบ้าง ทั้ง 4 คน ทางบริษัทจึงเรียกเข้ามาทดสอบ
จากซ้ายไปขวา: อเล็กซานเดอร์ เรนเดลล์, คีรติ มหาพฤกษ์พงศ์, ฮาเวิร์ด หวัง และหม่อมราชวงศ์แม้นนฤมาส ยุคล
ในอัลบั้มมีเพลง 4 เพลงคือ "แพ้อากาศ" ,"Would U Mind ?", "จะพยายาม" และ "เสียใจมาก ๆ" ซึ่งมิวสิกวิดีโอเป็นเรื่องราวเดียวกัน แต่ถ่ายทอดในมุมมองของ 4 ศิลปิน
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "แพ้อากาศ" | จ้อน เลนส์นอน (คำร้องและทำนอง) |   |
| 2. | "Would U Mind ?" | จ้อน เลนส์นอน (คำร้องและทำนอง) |   |
| 3. | "จะพยายาม (I’ll Try)" | จ้อน เลนส์นอน (คำร้อง) สมรัฐ ส้มแก้ว / โอ๋ 7 O’clock (ทำนอง) |   |
| 4. | "เสียใจมากมาก" | จ้อน เลนส์นอน (คำร้องและทำนอง) |   |
โตโยต้า ซี-เอชอาร์

| โตโยต้า ซี-เอชอาร์ |
| --- | --- |

ภาพรวม
บริษัทผู้ผลิต: โตโยต้า
เริ่มผลิตเมื่อ: พฤศจิกายน​ 2559 – ปัจจุบัน​
รุ่นปี: พ.ศ. 2561–ปัจจุบัน
แหล่งผลิต: ประเทศญี่ปุ่น : อิวาเตะ (TMEJ) ประเทศจีน: กวางโจว/เทียนจิน ประเทศตุรกี : ซากาย่า (TMMT) ประเทศไทย : หัวสำโรง, ฉะเชิงเทรา (โรงงานเกตเวย์)
ตัวถังและช่วงล่าง
ประเภท: รถเอนกประสงค์สมรรถนะสูงขนาดเล็กมาก
รูปแบบตัวถัง: 5 ประตู รถเอนกประสงค์
โครงสร้าง: เครื่องวางหน้า, ขับเคลื่อนล้อหน้า เครื่องวางหน้า, ขับเคลื่อนสี่ล้อ (1.2 L; CVT)
แพลตฟอร์ม: TNGA: GA-C
ระบบส่งกำลัง
เครื่องยนต์: 1.2 L 8NR-FTS VVT-iW I4-T (เบนซิน) 1.5 L 2NR-FE I4 (เบนซิน; อินโดนีเซียเท่านั้น) 1.8 L 2ZR-FBE I4 (เบนซิน; มาเลเซียและไทย) 2.0 L 3ZR-FAE I4 (เบนซิน; อเมริกาเท่านั้น) 1.8 L 2ZR-FXE I4 (ไฮบริด เบนซิน)
ระบบเกียร์: 6 จังหวะ (ธรรมดา) (1.2 L) CVT (Super CVT-i 7 จังหวะ) eCVT
มิติ
ระยะฐานล้อ: 2,640 mm (103.9 in)
ความยาว: 4,360 mm (171.7 in)
ความกว้าง: 1,795 mm (70.7 in)
ความสูง: 1,565 mm (61.6 in)
ระยะเหตุการณ์
รุ่นก่อนหน้า: Toyota ist/Urban Cruiser/ไซออน xD (Japan/Europe/US)
โตโยต้า ซี-เอชอาร์ (อังกฤษ: Toyota C-HR) มีลักษณะเป็นรถยนต์เอนกประสงค์สมรรถนะสูงขนาดเล็กมาก ซึ่งผลิตโดยบริษัทโตโยต้า โดยเริ่มผลิตในเดือนพฤศจิกายน พ.ศ. 2559 และจำหน่ายในประเทศญี่ปุ่นเป็นประเทศแรกเมื่อวันที่ 14 ธันวาคมที่ปีเดียวกัน และเริ่มสายการผลิตที่ประเทศญี่ปุ่น ประเทศตุรกี ต่อมาในปี พ.ศ. 2560 ก็ได้เริ่มสายการผลิตที่ประเทศไทย ที่มาของชื่อ C-HR นั้น ได้ย่อมาจาก Compact High Rider, Cross Hatch Run–about หรือ Coupé High–Rider.
หลังจากที่ได้โชว์คอนเซปต์มานาน โตโยต้า ซี-เอชอาร์ รุ่นที่ 1 ก็ได้เผยโฉมเวอร์ชั่นผลิตจริงครั้งแรกในโลกเมื่อเดือนมีนาคม พ.ศ. 2559 ที่งานเจนีวา มอเตอร์โชว์ ส่วนเวอร์ชันอเมริกาเหนือได้เผยโฉมเมื่อเดือนพฤศจิกายน พ.ศ. 2559 ที่งานลอสแอนเจลิส ออโต้โชว์
ในรุ่นอเมริกาเหนือ มีเพียงตัวเลือกเครื่องยนต์เบนซิน 2.0 ลิตรเพียงตัวเลือกเดียวเท่านั้น ต่างจากตลาดโลกที่มีทั้งเครื่องยนต์ 1.2 ลิตร Turbocharger และเครื่องยนต์ 1.8 ลิตร Hybrid ในอเมริกาเหนือ ตอนแรกนั้น ซี-เอชอาร์มีแผนจำหน่ายภายใต้ยี่ห้อScion (ไซออน) แต่โตโยต้าได้ประกาศยกเลิกการทำตลาดแบรนด์ไซออน จึงเปลี่ยนชื่อยี่ห้อเป็นโตโยต้าแทน
การเปิดตัว และจำหน่ายในประเทศไทย

โตโยต้า ได้เผยโฉม ซี-เอชอาร์ ในประเทศไทยในงานมหกรรมยานยนต์ประเทศไทยครั้งที่ 34 โดยโฉมของประเทศไทยจะมาพร้อมกับเครื่องยนต์ 1.8 ลิตร รหัส 2ZR-FBE และเครื่องยนต์ไฮบริด 1.8 ลิตร รหัส 2ZR-FXEโดยมีรายระเอียดรุ่นย่อยมาให้เลือกสี่รุ่นและได้เปิดรับสิทธิ์การจองล่วงหน้า
การเปิดตัว และจำหน่ายในประเทศไทย > เครื่องยนต์

เครื่องยนต์เบนซิน 1.8 FFV รหัส 2ZR-FBE 4 สูบแถวเรียง ขนาด 1.8 ลิตร 1,798 ซีซี. กระบอกสูบ x ระยะช่วงชัก : 80.5 x 88.3 มิลลิเมตร อัตราส่วนกำลังอัด 10.0 : 1 กำลังสูงสุด 140 แรงม้า ที่ 6,000 รอบ/นาที แรงบิดสูงสุด 175 นิวตันเมตร ที่ 4,000 รอบ/นาที จับคู่กับเกียร์อัตโนมัติ CVT ล็อกพูเล่ย์ 7 จังหวะ ขับเคลื่อนล้อหน้า ความจุถังน้ำมัน 50 ลิตร รองรับน้ำม้น E85 ปล่อย CO2 150g./km.
เครื่องยนต์เบนซิน 1.8 Hybrid รหัส 2ZR-FXE DOHC 4 สูบแถวเรียง DOHC Atkinson cycle 16 วาล์ว VVT-i ขนาด 1.8 ลิตร 1,798 ซีซี. กระบอกสูบ x ระยะช่วงชัก : 80.5 x 88.3 มิลลิเมตร อัตราส่วนกำลังอัด 13.0 : 1 ให้กำลังสูงสุด 98 แรงม้า ที่ 5,200 รอบ/นาที แรงบิดสูงสุด 142 นิวตันเมตร ที่ 3,600 รอบ/นาที ทำงานร่วมกับมอเตอร์ไฟฟ้า Permanent Magnet Synchronous Motor แรงดันไฟฟ้า 600 โวลต์ ให้กำลังสูงสุด 72 แรงม้า แรงบิด 163 นิวตันเมตร แบตเตอรี่แบบ Nickel metal Hydride (Ni-MH) แรงดันไฟฟ้า 201.6 โวลต์ 28 Modules 6.5 Ah รวมพละกำลังจากทั้งเครื่องยนต์ และ มอเตอร์ไฟฟ้าให้ กำลังสูงสุด 122 แรงม้า จับคู่กับเกียร์อัตโนมัติ แบบ E-CVT ความจุถังน้ำมัน 43 ลิตร รองรับน้ำมันสูงสุด E20 ปล่อย CO2 100 g./km.
การเปิดตัว และจำหน่ายในประเทศไทย > รุ่นย่อย

| รุ่น | ราคา | เครื่องยนต์ | หมายเหตุ |
| --- | --- | --- | --- |
| 1.8 HEV GR Sport | 1,189,000 บาท | เครื่องยนต์ไฮบริด 2ZR-FXE | เริ่มจำหน่ายในปี 2565 |
| 1.8 Hybrid High   (1.8 Hybrid Premium Safety   HEV Premium Safety) | 1,159,000 บาท 1,139,000 บาท (2021) | เครื่องยนต์ไฮบริด 2ZR-FXE | เปลี่ยนชื่อใหม่เป็นรุ่น 1.8 Hybrid Premium Safety -> HEV Premium Safety |
| 1.8 Hybrid MID | 1,069,000 บาท | เครื่องยนต์ไฮบริด 2ZR-FXE | เลิกจำหน่ายในปี 2564 เนื่องจากถูกแทนที่ด้วย Toyota Corolla CROSS |
| 1.8 MID | 1,039,000 บาท | เครื่องยนต์เบนซิน 2ZR-FBE | เลิกจำหน่ายในปี 2564 เนื่องจากถูกแทนที่ด้วย Toyota Corolla CROSS |
| 1.8 Entry | 979,000 บาท | เครื่องยนต์เบนซิน 2ZR-FBE | เลิกจำหน่ายในปี 2564 เนื่องจากถูกแทนที่ด้วย Toyota Corolla CROSS |
การเปิดตัว และจำหน่ายในประเทศไทย > รุ่นพิเศษ

เดือนเมษายน 2561 ได้เพิ่มโฉม ADIDAS Japan แถม Set LIMITED EDITION 1,200 คัน
เดือนพฤศจิกายน 2562 ได้เพิ่มชุดแต่ง NURBURGRING Edition ในราคา 9,000 บาท
เดือนเมษายน 2563 ได้เปิดตัว C-HR KARL LAGERFELD รุ่น Limited Edition ผลงานร่วมกับดีไซน์เนอร์ชื่อดังระดับโลก ในรุ่นพิเศษนี้ มีจำหน่ายเฉพาะรุ่น 1.8 Hybrid High เท่านั้น ในราคา 1,219,000 บาท
การเปิดตัว และจำหน่ายในประเทศไทย > การจำหน่ายในไทยในรุ่น Minorchange และการเลิกจำหน่ายในรุ่นเครื่องยนต์เบนซิน

เดือนตุลาคม 2562 C-HR Minorchange เปิดตัวครั้งแรกในตลาดโลกในยุโรป ซึ่งโดยปกติแล้ว C-HR Minorchange จะต้องเปิดตัวในไทยตามมาในช่วงปี 2020 แต่มีการแพร่ระบาดของ COVID-19 ทำให้แผนทุกอย่างถูกเลื่อนออกไป ซึ่งการเปิดตัว C-HR Minorchange ในไทย ตามแผนการที่วางเอาไว้ตั้งแต่ตอนเปิดตัว 2 ปีที่แล้ว ว่า C-HR Minorchange จะยกเลิกทำตลาดเครื่องยนต์เบนซิน และ เปิดตัว Toyota Corolla CROSS ในเดือน กรกฎาคม 2563 แต่ Toyota Corolla CROSS กลับทำตลาดได้ดีเกินคาด จนทำให้บทบาทของ C-HR ถูกลดทอนลง จนมีความเป็นไปได้สูงว่า ทาง โตโยต้าประเทศไทย อาจไม่ทำตลาด C-HR Minorchange ต่อไป
ทำให้ตั้งแต่ช่วงต้นปี 2564 ได้เลิกจำหน่ายในรุ่นเครื่องยนต์เบนซิน 1.8 ลิตร (1.8 Entry, 1.8 Mid) ตามแผนที่วางเอาไว้ ซึ่งตอนนี้บนหน้าเว็บไซต์ โตโยต้าประเทศไทย แสดงข้อมูล และจำหน่ายรถ C-HR เหลือเพียงเครื่องยนต์ไฮบริดเท่านั้น เนื่องจากอัตราภาษีสรรพสามิตในไทย ที่สนับสนุนรถยนต์ที่ขับเคลื่อนมอเตอร์ไฟฟ้า (รถ Hybrid และ รถยนต์ไฟฟ้า) ทำให้รุ่นเบนซิน 1.8 ลิตร ต้องเสียภาษีสรรพสามิต ในอัตรา 20% เมื่อเทียบกับเครื่องยนต์ไฮบริด จะเสียภาษีสรรพสามิตในอัตราเพียง 4%
การเปิดตัว และจำหน่ายในประเทศไทย > ปรับโฉมใหม่ MY2021

23 มิถุนายน 2564 ได้เปิดตัว C-HR รุ่นปรับปรุงใหม่ เป็นยนตรกรรมที่โดดเด่นด้วยดีไซน์ที่เป็นเอกลักษณ์ ไม่เหมือนใคร พร้อมสมรรถนะการขับขี่ที่เหนือชั้น สร้างประสบการณ์การขับขี่ที่เร้าใจยิ่งกว่าเคย ด้วยสุดยอดเทคโนโลยีของโตโยต้า เริ่มจาก สถาปัตยกรรมยานยนต์ใหม่ (Toyota New Global Architecture) ที่มีจุดศูนย์ถ่วงต่ำ เข้าโค้งได้อย่างสนุกสนาน โครงสร้างเหล็กที่แข็งแรง เพิ่มประสิทธิภาพการทรงตัว และช่วงล่างอิสระปีกนกคู่ Double Wishbone Suspension ให้ความนุ่มนวล เกาะถนน รวมทั้งการออกแบบให้มีทัศนวิสัยในการขับขี่ที่ดีเยี่ยม นอกจากนี้ยังมีเทคโนโลยีมาตรฐานระดับโลกของโตโยต้า ได้แก่ ระบบไฮบริดเจเนอเรชันที่ 4 ขับสนุก ประสิทธิภาพการประหยัดน้ำมันสูง เพิ่มความมั่นใจทุกการเดินทาง ด้วยมาตรฐานความปลอดภัยใหม่ระดับโลกของรถโตโยต้า (Toyota Safety Sense) ผ่านการรับรองมาตรฐานความปลอดภัยจากการทดสอบการชน ASEAN NCAP ระดับ 5 ดาว พร้อมสโลแกนใหม่ว่า C-HR “Born unique”.
นายสุรศักดิ์ สุทองวัน รองกรรมการผู้จัดการใหญ่ กล่าวว่า “บริษัท โตโยต้า มอเตอร์ ประเทศไทย จำกัด ขอแนะนำ C-HR รุ่นปรับปรุงใหม่ มาพร้อมดีไซน์ที่โดดเด่นด้วยทางเลือกสีภายนอกใหม่ ได้แก่ สี Platinum White Pearl และ สี Nebula Blue โฉบเฉี่ยวยิ่งขึ้นด้วย Black roof สำหรับสี Platinum White Pearl/Black roof, สี Premium Red/Black roof, สี Metal Stream Metallic/Black roof และ Silver roof สำหรับสี Attitude Black Mica/Silver roof และสี Nebula Blue/Silver roof และใหม่ล่าสุด กับมาตรฐานความปลอดภัยระดับโลกของรถโตโยต้า (Toyota Safety Sense) ใน C-HR รุ่นปรับปรุงใหม่ เพื่อเพิ่มความมั่นใจให้ทุกการเดินทาง กับ All-speed Dynamic Radar Cruise Control ระบบควบคุมและปรับลดระดับความเร็วได้ถึง 0 กิโลเมตร/ชั่วโมง  และสามารถเร่งความเร็วกลับสู่ระดับที่ตั้งไว้เมื่อไม่มีรถขวางหน้า พร้อมระบบ Lane Tracing Assist ช่วยควบคุมรถให้อยู่กลางเลน หน้าจอระบบสัมผัสขนาด 7 นิ้ว รองรับ Apple CarPlay / Android Auto และตอบรับทุกไลฟ์สไลต์ได้ดียิ่งขึ้น ด้วยระบบที่เชื่อมต่อรถและผู้ใช้รถให้เป็นหนึ่งเดียว ผ่านแอปพลิเคชัน T-Connect by TOYOTA ในราคาสุดพิเศษ! คุ้มค่าในการเป็นเจ้าของยิ่งขึ้น” แต่ปรับราคาถูกลง 20,000 บาท จาก 1,159,000 บาท เหลือ 1,139,000 บาท (สำหรับสีขาวมุก ราคา 1,146,000 บาท)
การเปิดตัว และจำหน่ายในประเทศไทย > C-HR Gazoo Racing Sport MY2022

Toyota เปิดตัว New Toyota C-HR HEV GR Sport ในราคา 1,189,000 บาท พร้อมสัมผัสคันจริงครั้งแรกในงานบางกอก อินเตอร์เนชั่นแนล มอเตอร์โชว์ 2022—BIMS 2022
Toyota แนะนำ Sub-Compact SUV ใหม่ล่าสุด เสริมทัพ GR Series กับ New Toyota C-HR HEV GR Sport รุ่นเครื่องยนต์ไฮบริดขนาด 1.8 ลิตร ปรับปรุงการออกแบบทั้งภายนอก และภายในภายใต้แนวคิด GR Sport เติมเต็มความรู้สึกสนุกสนานในการขับขี่ (Fun-to-drive) พร้อมสัมผัสสมรรถนะการขับขี่ที่สนุกและเร้าใจยิ่งกว่า ด้วยช่วงล่างปรับจูนใหม่แบบสปอร์ต ที่ผสานกับประสิทธิภาพช่วงล่างหลังอิสระแบบปีกนกคู่ ให้สมรรถนะในการขับขี่ดีเยี่ยม และขับสนุกได้มากยิ่งขึ้น เมื่อวันที่ 15 มีนาคม 2565
บริษัทโตโยต้า มอเตอร์ ประเทศไทย แนะนำน้องใหม่ล่าสุดใน GR Series หลังจากแนะนำรถในซีรีย์นี้ ซึ่งผลิตในประเทศไทย จำนวน 4 รุ่น ล้วนแต่ประสบความสำเร็จ ได้รับความนิยมจากลูกค้าที่ชื่นชอบสมรรถนะการขับขี่แบบสปอร์ต ด้วยยอดจองรวมทุกรุ่นกว่า 9,000 คัน (ข้อมูลถึง 28 กุมภาพันธ์ 2565)
C-HR รุ่นที่ 2

All NEW Toyota C-HR (2nd Generation) มีกำหนดเผยโฉมอย่างเป็นทางการครั้งแรกในโลก วันที่ 26 มิถุนายน นี้ แต่ก่อนที่เราจะได้เห็นเรือนร่างของ Compact Crossover ทรงสปอร์ตรุ่นใหม่ของค่ายสามห่วงแบบหมดเปลือก ก็ได้มีภาพหลุดทั้งภายนอก และภายในห้องโดยสาร บางส่วนออกมาให้เห็นกันพอเป็นนำ้จิ้ม ภาพหลุดชุดดังกล่าว เผยให้เห็นดีไซน์ที่แท้จริงของ All NEW Toyota C-HR ซึ่งถอดแบบมาจากรถยนต์ต้นแบบ C-HR Prologue Concept ราวๆ 90% เลยก็ว่าได้ ดีไซน์โดยรวมยังคงความล้ำของส่วนต่างๆ ทั้งด้านหน้า ด้านข้าง และด้านหลัง ขณะที่สีโปรโมทในรอบนี้เป็นสีเหลืองทองตัดกับหลังคาและบั้นท้ายสีดำ มือจับเปิดประตูภายนอกทั้ง 4 ตำแหน่ง เป็นแบบ Flush-door Handle ซึ่งช่วยให้การไหลของอากาศบริเวณข้างลำตัวรถเป็นไปอย่างต่อเนื่องมากขึ้น ลักษณะการใช้งานคล้ายกับ Lexus LC
ในส่วนของภายใน มาพร้อมกับพวงมาลัย 3 ก้าน ดีไซน์ใหม่ ที่เรามักจะพบเห็นในรถยนต์ของ Toyota ยุคใหม่ ชุดมาตรวัดเป็นแบบ Full Digital ทำงานร่วมกับฟังก์ชั่นแสดงผลบนกระจงบังลมหน้า Head-up Display พร้อมระบบตรวจับผู้ขับขี่ Driver Monitor System ขนาบด้วยช่องแอร์ด้านข้างแบบทรงกลม และหน้าจอกลางแบบกึ่งลอยตัว
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โตโยต้า ซี-เอชอาร์
C-HR ที่ Toyota UK เก็บถาวร 2017-02-09 ที่ เวย์แบ็กแมชชีน
| ด ค กโตโยต้า มอเตอร์ คอร์ปอเรชัน |
| --- | --- |
ชื่อการค้า:  โตโยต้า  เล็กซัส  ไซออน  ไดฮัตสุ  ฮีโน่ 
รถที่ผลิตในปัจจุบัน:  86  4Runner  Allion  Alphard  Avalon  Avanza  Avensis  Aygo  bZ4X  Belta  Blade  Brevis  คัมรี่  Camry Hybrid  C-HR  Camry Solara  เซ็นทูรี  Coaster  โคโรลล่า  คราวน์  Dyna  FJ Cruiser  ฟอร์จูนเนอร์  Harrier  Harrier Hybrid  Hiace  Highlander  Highlander Hybrid  ไฮลักซ์  Hilux Surf  Hilux SW4  Innova  Ipsum  Isis  ist  JPN Taxi  Kijang  Kluger  Land Cruiser  LandCruiser 70 Series  Land Cruiser Prado  Liteace  Matrix  Noah  Passo  Porte  Premio  Previa  พริอุส  Probox  Qualis  QuickDelivery (クイックデリバリー)  Ractis  Raum  RAV4  RegiusAce (レジアスエース)  Revo  Rush  Sequoia  Sienna  Sienta / เซียนต้า  Succeed  Supra  Tacoma  Tarago  TownAce  ToyoAce (トヨエース)  Tundra  Venza  วีออส  Voxy (ヴォクシー)  ยาริส 
รถที่เลิกผลิต:  2000GT   AA  Allex  Aurion  Auris  Altezza  Aristo  bB  Caldina  Cami  Carina  Cavalier  เซลิก้า  Celica Supra  Celica XX  Comfort  Celsior  Chaser  Classic  Corolla Levin (AE86)  โคโรน่า  Cressida  Cresta (クレスタ)  คราวน์ คอมฟอร์ท  Cynos  FA/DA  DA115  Duet (デュエット)  Echo  Estima  FJ40  Fun Cargo  Granvia  Lexcen  Mark II  Mark II Blit (マークIIブリット)  Mark X  Mark X Zio (マークXジオ)  Mega Cruiser  MR2  MR-S  Opa (オーパ)  Origin  Paseo  Picnic  Platz  Progrés  Pronard  Publica  Regius (レジアス)  Reiz  Scepter  Sports 800  SA  Sera  Soarer  Space Cruiser  Sprinter Trueno (AE86)  Starlet  Stout  T100  Tamaraw  เทอร์เซล (โซลูน่า)  Van  Vanguard  Verossa  Vista  Voltz  WiLL  WISH  Windom 
รถต้นแบบ:  A-BAT  Alessandro Volta  bZ4X Concept  CS&S  Camry TS-01  C-HR concept  Crown Convertible  eCom  GTV  F3R  FINE-N  FINE-S  FT-1  FT-86  FT-CH  FT-EV  FT-HS  FT-SX  FTX  i-swing  iQ  i-unit  JPN Taxi Concept  Motor Triathlon Race Car  NLSV  PM  Pod  RSC  Sportivo Coupe  Sports 800 Gas Turbine Hybrid  Street Affair  X-Runner 
 Engines  Transmissions  en:Hybrid Synergy Drive  en:Toyota Racing Development (หมายเหตุ: ลิงก์สีฟ้าเชื่อมโยงไปยังวิกิพีเดียภาษาอื่น ๆ) 
2022 C-HR HEV GR Sport (ZYX10; ก่อนปรับโฉม)
โตโยต้า ซี-เอชอาร์ รุ่นที่ 2
ไดฟูกุ

| --- | --- |

ชื่ออื่น: ไดฟูกูโมจิ
แหล่งกำเนิด: ญี่ปุ่น
ภูมิภาค: เอเชียตะวันออก
ส่วนผสมหลัก: ข้าวเหนียว, ไส้หวาน (มักเป็นถั่วแดงกวน)
รูปแบบอื่น: โยโมงิไดฟูกุ, อิจิโงไดฟูกุ, ยูกิมิไดฟูกุ
 ตำราอาหาร: ไดฟูกุ   สื่อ: ไดฟูกุ
ไดฟูกูโมจิ (ญี่ปุ่น: 大福餅; โรมาจิ: Daifukumochi) หรือ ไดฟูกุ (ญี่ปุ่น: 大福; โรมาจิ: daifuku; แปลว่า "มหาโชคลาภ") เป็นวางาชิ (ขนมหวานญี่ปุ่นจำพวกหนึ่ง) ประกอบด้วยโมจิ (เค้กข้าวเหนียว) รูปร่างกลมขนาดเล็ก สอดไส้ด้วยไส้หวาน โดยทั่วไปเป็นไส้อังโกะ (ถั่วแดงกวนที่ทำจากถั่วอาซูกิ) ไดฟูกุเป็นวากาชิยอดนิยมในญี่ปุ่นและมักเสิร์ฟพร้อมกับชาเขียว
ไดฟูกุ (แบบธรรมดา)
ไดฟูกุมีหลายแบบ ที่พบมากที่สุดคือโมจิสีขาว สีเขียวอ่อน หรือสีชมพูอ่อนที่สอดไส้อังโกะ ไดฟูกุมีเส้นผ่านศูนย์กลางประมาณ 4 เซนติเมตร (1.5 นิ้ว) ไดฟุกุเกือบทั้งหมดหุ้มด้วยแป้งข้าวเจ้า แป้งข้าวโพด หรือแป้งมันฝรั่งชั้นบาง ๆ เพื่อป้องกันไม่ให้ไดฟูกุติดกันเองหรือติดนิ้ว แม้ว่าโมจิตสึกิจะเป็นวิธีการดั้งเดิมในการทำโมจิและไดฟูกุ แต่ก็สามารถปรุงไดฟูกุในเตาไมโครเวฟได้เช่นกัน
ประวัติ

ไดฟูกุเดิมเรียกว่า ฮาบูไตโมจิ (ญี่ปุ่น: 腹太餅; โรมาจิ: Habutai mochi; แปลว่า เค้กข้าวลงพุง) เนื่องจากลักษณะของใส่ไส้ ต่อมาเปลี่ยนชื่อเป็น ไดฟูกูโมจิ (ญี่ปุ่น: 大腹餅; โรมาจิ: daifuku mochi; แปลว่า เค้กข้าวพุงใหญ่) แล้วเปลี่ยนชื่ออีกครั้งเป็น ไดฟูกูโมจิ (ญี่ปุ่น: 大福餅; โรมาจิ: daifuku mochi; แปลว่า เค้กข้าวมหาโชคลาภ) บ่งถึงการนำมาซึ่งความโชคดี เนื่องจากคำว่า "ฟูกุ" (ญี่ปุ่น: 腹; โรมาจิ: Fuku) ในภาษาญี่ปุ่นที่มีความหมายว่า "ท้อง" พ้องเสียงกับคำว่า "ฟูกุ" (ญี่ปุ่น: 福; โรมาจิ: Fuku) ที่มีความหมายว่า "โชคลาภ"  ในช่วงปลายศตวรรษที่ 18 ไดฟูกุได้รับความนิยมและผู้คนเริ่มรับประทานไดฟูกุแบบย่าง ใช้สำหรับเป็นของขวัญในโอกาสพิธีการต่าง ๆ
รูปแบบต่าง ๆ

บางรูปแบบยัดไส้ผลไม้ทั้งผล ผลไม้รวมและอังโกะ หรือเมลอนบด บางรูปแบบหุ้มด้วยน้ำตาลไอซิงหรือผงโกโก้